CELEX: 62018TN0025
Language: mt
Date: 2018-01-19 00:00:00
Title: Kawża T-25/18: Rikors ippreżentat fid-19 ta’ Jannar 2018 – PAN Europe vs Il-Kummissjoni

19.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 104/47
            
         Rikors ippreżentat fid-19 ta’ Jannar 2018 – PAN Europe vs Il-Kummissjoni
   (Kawża T-25/18)
   (2018/C 104/60)
   Lingwa tal-kawża: l-Ingliż
   
      Partijiet
   
   
      Rikorrent: Pesticide Action Network Europe (PAN Europe) (Brussell, il-Belġju) (rappreżentant: B. Kloostra, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Kummissjoni C(2017) 7604 final tad-9 ta’ Novembru 2017, li parzjalment tirrifjuta li tagħti lir-rikorrent aċċess għal dokument relatati mal-abbozzar ta’ regolamenti ta’ delega dwar kriterji xjentifiċi għall-evalwazzjoni ta’ sustanzi li jfixklu s-sistema endokrinali;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv ibbażat fuq il-fatt li l-Kummissjoni, billi adottat id-deċiżjoni kkontestata, aġixxiet bi ksur tal-ewwel subparagrafu tal-Artikolu 4(3) tar-Regolament (KE) Nru 1049/2001 u applikat b’mod żbaljat dan is-subparagrafu. (1)
               
               
                           —
                        
                        
                           Il-Kummissjoni aġixxiet bi ksur tal-ewwel subparagrafu tal-Artikolu 4(3) tar-Regolament (KE) Nru 1049/2001 u applikat b’mod żbaljat dan is-subparagrafu peress li għamlet użu minnu fir-rigward ta’ informazzjoni minn proċess tat-teħid ta’ deċiżjonijiet li ntemm.
                        
                     
                           —
                        
                        
                           Il-Kummissjoni aġixxiet bi ksur tal-Artikolu 4(3) tar-Regolament (KE) 1049/2001 għaliex la interpretat u lanqas applikat il-motiv ta’ rifjut b’mod restrittiv biżżejjed u ma wrietx li l-iżvelar serjament idgħajjef il-proċess tat-teħid ta’ deċiżjonijiet.
                        
                     
         
               2.
            
            
               It-tieni motiv ibbażat fuq il-fatt li l-Kummissjoni, billi adottat id-deċiżjoni kkontestata, aġixxiet bi ksur tal-Artikolu 6(1) tar-Regolament (KE) Nru 1367/2006 (2) u tal-Artikolu 4(3) tar-Regolament 1049/2001.
               
                           —
                        
                        
                           Il-Kummissjoni aġixxiet bi ksur tal-Artikolu 6(1) tar-Regolament (KE) Nru 1367/2006 u tal-Artikolu 4(3) tar-Regolament 1049/2001 billi ma eżaminatx b’mod speċifiku u individwalment id-dokumenti msemmija fit-talba għal aċċess u billi ma ġġustifikatx għal kull dokument speċifiku għal liema raġuni dan ma għandux jiġi żvelat billi ma interpretatx il-motiv ta’ rifjut tal-Artikolu 4(3) tar-Regolament (KE) Nru 1049/2001 b’mod restrittiv biżżejjed; barra minn hekk, il-Kummissjoni aġixxiet bi ksur tad-dispożizzjonijiet imsemmija hawn fuq għaliex il-Kummissjoni ma wettqitx bilanċ bejn l-interess speċifiku tal-protezzjoni tal-proċess tat-teħid ta’ deċiżjonijiet mal-interessi ġenerali tal-iżvelar ta’ informazzjoni ambjentali u billi ma tatx biżżejjed raġunijiet għar-rifjut.
                        
                     
         
               3.
            
            
               It-tielet motiv ibbażat fuq il-fatt li l-Kummissjoni, b’mod żbaljat, ma ħaditx kont tal-fatt li hemm interess pubbliku prevalenti fl-iżvelar tal-informazzjoni mitluba.
               
                           —
                        
                        
                           Minħabba l-bidla kbira politika matul il-proċess tat-teħid ta’ deċiżjonijiet u l-bidla kbira fl-abbozz tal-kriterji xjentifiċi li ġew stabbiliti matul dan il-proċess, hemm interess pubbliku prevalenti fl-iżvelar tal-informazzjoni mitluba.
                        
                     
         
      (1)  Regolament (KE) 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (Edizzjoni Speċjali bil-Malti, Kapitolu 1, Vol. 3, p. 331).
   
      (2)  Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006 L 264, p. 13).